РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от заседание на комисия ”Управление на собствеността”
към Пленума на Висшия съдебен съвет, проведено на 28.03.2018 г.

Днес, 28.03.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова 
                                                                                       Боян Новански

ОТСЪСТВА: Огнян Дамянов.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Инвестиционна дейност

1. ОТНОСНО: Предложение за корекция  по бюджета на Висш съдебен съвет по параграф 51-00 „Основен ремонт на ДМА“ на преходните обекти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за сведение доклада на инж. Дениза Павлова – началник на отдел „Инвестиции и строителство”, относно предложение за корекция по бюджета на Висшия съдебен съвет по § 51-00 „Основни ремонти на дълготрайни материални активи” с цел осигуряване на средства за изпълнение на част от преходни обекти.
1.2. ПРЕДЛАГА на Комисия „Бюджет и финанси” да извърши корекция по бюджета на Висш съдебен съвет по § 51-00 „Основни ремонти на дълготрайни материални активи” със сума в размер на 2 307 789 лв., с цел осигуряване на средства за изпълнение на част от преходни обекти, съгласно заложените годишни задачи в утвърденото с Решение по т. 15 от протокол № 6/01.03.2018 г. на Пленума на ВСС поименно разпределение на капиталовите разходи.
1.3. ИЗПРАЩА решението по т. 1 от настоящия протокол на Комисия „Бюджет и финанси”.

2. ОТНОСНО: Сключване на договор за упражняване на авторски надзор, във връзка с договор рег. № ВСС-14053/08.12.2017 г. с предмет: „Извършване на строително-монтажни работи в сгради на органите на съдебната власт по шест обособени позиции, за Обособена позиция № 3: “Преустройство на съществуваща сграда и изграждане на пристройка към нея за нуждите на районен съд, гр. Нова Загора“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОТЛАГА разглеждането на т. 2 от настоящия дневен ред за следващо заседание на Комисия „Управление на собствеността” към Пленума на ВСС.

3. ОТНОСНО: Предадена документация от Изпълнителя във връзка с Договор № ВСС-185172 от 13.11.2017г. между Висшия съдебен съвет и ЕТ „АРХАТ-Валери Врабчев“ с предмет: „Проектиране на основен ремонт и преустройство на сграда на органите на съдебната власт, гр. София, ул. „Драган Цанков“ № 6.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА разглеждането на т. 3 от настоящия дневен ред за следващо заседание на Комисия „Управление на собствеността” към Пленума на ВСС.

4. ОТНОСНО: Предложение за избор на изпълнител на услуга с предмет: „Изготвяне на конструктивно обследване и съставяне на технически паспорт за сграда, находяща се в гр. София, община Столична, район „Възраждане“, бул. „Александър Стамболийски“ № 82“, във връзка с решение по т. 3, протокол № 09 от заседание на Комисия „Управление на собствеността“, проведено на 14.03.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА за целесъобразно и необходимо възлагането на консултантска услуга с предмет: „Изготвяне на конструктивно обследване и съставяне на технически паспорт за сграда, находяща се в гр. София, община Столична, район „Възраждане“, бул. „Александър Стамболийски“ № 82“, на „АРХИТЕКТУРНО БЮРО – В. ЦЕНОВ“ ЕООД, на стойност 28 500,00 лева без включен ДДС и срок за изпълнение 20 календарни дни /считани от датата на сключване на договора/, съгласно най-ниската приложена оферта. Разходът е по параграф 51-00 „Основен ремонт на ДМА“.

4.2. ИЗПРАЩА решението по т. 4 от настоящия протокол на Комисия „Бюджет и финанси” по компетентност.

4.3. Предлага на Пленума на ВСС да вземе следното решение:

	1. ОДОБРЯВА възлагането на консултантска услуга с предмет: „Изготвяне на конструктивно обследване и съставяне на технически паспорт за сграда, находяща се в гр. София, община Столична, район „Възраждане“, бул. „Александър Стамболийски“ № 82“, на „АРХИТЕКТУРНО БЮРО – В. ЦЕНОВ“ ЕООД, на стойност 28 500,00 лева без включен ДДС и срок за изпълнение 20 календарни дни /считани от датата на сключване на договора/, съгласно най-ниската приложена оферта.

	2. УПЪЛНОМОЩАВА представляващият ВСС да сключи договор с АРХИТЕКТУРНО БЮРО – В. ЦЕНОВ“ ЕООД за извършване на консултантска услуга с предмет: „Изготвяне на конструктивно обследване и съставяне на технически паспорт за сграда, находяща се в гр. София, община Столична, район „Възраждане“, бул. „Александър Стамболийски“ № 82“, на стойност 28 500,00 лева без включен ДДС и срок за изпълнение 20 календарни дни /считани от датата на сключване на договора/, съгласно най-ниската приложена оферта.

3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 12.04.2018 г.

-	Текущи ремонти:

5. ОТНОСНО: Писмо от председателя на Административен съд - София-град с вх.№ ВСС-15650/24.11.2017 год. с искане за отпускане на средства за текущ ремонт - преустройство на съществуващи помещения /5034,00 лв./, доставка и монтаж на офис обзавеждане /6 804,00 лв./, и доизграждане на електроинсталация /884,00 лв./, на обща стойност  12 722,00 лв. с ДДС, с цел осигуряване на работни места за нови щатни бройки и подмяна на амортизирано оборудване.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за текущ ремонт - преустройство на съществуващи помещения, доставка и монтаж на офис обзавеждане и доизграждане на електроинсталация в сградата на Административен съд -  София - град с цел осигуряване на работни места за нови щатни бройки е наложително. Стойността на  разхода  е  определена  на  12 722,00 лв. с ДДС, съгласно най-ниските от приложените оферти - на фирма „Вата-П“ ООД за преграждане, на „Джей енд Джей Ко“ ООД и „МСИ България Проджект“ ООД за кабелизация, и на „Лавър Меб“ ООД за офис мебели.
5.2. ИЗПРАЩА решението по т. 5 от настоящия протокол на комисия „Бюджет и финанси” за  корекция на бюджета на  Административен съд – София - град.

6. ОТНОСНО: Писмо от председателя на Административен съд гр. Кюстендил с вх. ВСС – 2279/20.03.2018 г. с допълнителна информация, в изпълнение решение на Комисия „Управление на собствеността” към Пленума на ВСС, взето по протокол № 8/07.03.2018 г., т. 6 във връзка с осигуряване на средства за полагане на асфалтова настилка на служебен паркинг на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на текущ ремонт на служебния паркинг на Административен съд гр. Кюстендил е необходимо и целесъобразно. Стойността на  разхода  е  определен на  9 768 лв. с ДДС, съгласно най-ниска цена от приложените ценови оферти, предложена от „Строителна фирма – Рила” ЕООД, гр. Кюстендил.
6.2. ИЗПРАЩА решението по т. 6 от настоящия протокол на комисия „Бюджет и финанси” за  корекция на бюджета на  Административен съд гр. Кюстендил.

7. ОТНОСНО: Писмо от административния ръководител на Специализирана прокуратура до председателя на Специализирания наказателен съд, с копие до ВСС, с вх.№ ВСС-3022/15.03.2018 год. с искане за предприемане на спешни мерки за аварийно ремонтиране на течащ покрив на сградата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. УКАЗВА на председателя на Специализиран наказателен съд г-н Георги Ушев да предприеме спешни мерки за отстраняване на аварийната ситуация, в съответствие с писмо № 91-00-070/14.05.2014 год. на Висшия съдебен съвет, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти.
7.2. ИЗПРАЩА решението по т. 7 от настоящия протокол на административните ръководители на Специализиран наказателен съд и Специализирана прокуратура.

8. ОТНОСНО: Писмо от председателя на Районен съд гр. Кубрат с вх.№ ВСС-14986/09.11.2017 г. с искане за отпускане на средства за текущ ремонт – преустройство на помещение в архив и обзавеждането му със стелажи на обща стойност 4 195,78 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОТЛАГА вземането на решение за отпускане на средства за текущ ремонт – преустройство на помещение в архив и обзавеждането му със стелажи в Районен съд гр. Кубрат.
8.2. УКАЗВА на председателя на Районен съд гр. Кубрат да набави изискуемите с писмо № 91-00-070/14.05.2014 год. на Висшия съдебен съвет, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти.
8.3. ИЗПРАЩА решението по т. 8 от настоящия протокол на председателя на Районен съд гр. Кубрат.

9. ОТНОСНО: Писмо от председателя на Районен съд гр. Несебър с вх. № ВСС-2059/14.03.2018 год., ведно с предоставен снимков материал за състоянието на помещения за текущ ремонт, в изпълнение на решение на Комисия „Управление на собствеността” към Пленума на ВСС, взето по протокол № 8/07.03.2018 г., т. 9.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за текущ ремонт и обособяване на самостоятелно крило от втория етаж на сградата за съдийски кабинети с контролиран достъп е необходим и целесъобразен.  Стойността на  разхода  е  определена на 41 452,14 лв. с ДДС, съгласно най-ниската оферта.
9.2. ИЗПРАЩА решението по т. 9 от настоящия протокол на комисия „Бюджет и финанси” за  корекция на бюджета на  Районен съд гр. Несебър.

10. ОТНОСНО: Писмо от председателя на Районен съд гр. Павликени с вх.№ ВСС-1930/15.02.2018 г. с искане за отпускане на средства за неотложен текущ ремонт – доставка и монтаж на мълниеотводна инсталация на сградата,  на  стойност 3 180,00 лв.с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за неотложен  текущ ремонт - доставка и монтаж на мълниеотводна инсталация на сградата на Съдебна палата Павликени е спешно необходимо. Стойността на разхода е определена на  3 180 лв. с ДДС, съгласно най-ниската оферта – на „Лидер строй ВН“ ЕООД.
10.2. ИЗПРАЩА решението по т. 10 от настоящия протокол на комисия „Бюджет и финанси” за  корекция на бюджета на  Районен съд гр. Павликени.

11. ОТНОСНО: Писмо от председателя на Районен съд гр. Радомир с вх.№ ВСС-2426/27.02.2018 г. с искане за отпускане на средства за текущ ремонт – подмяна на амортизирана нафтова горелка на отоплителен котел на обща стойност 2 892,00  лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА вземането на решение за отпускане на средства за текущ ремонт - подмяна на амортизирана нафтова горелка на отоплителен котел в Районен съд гр. Радомир.
11.2. УКАЗВА на председателя на Районен съд гр. Радомир да набави изискуемите документи с писмо № 91-00-070 от 14.05.2014 год. на Висшия съдебен съвет, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти. 

12. ОТНОСНО: Писма №№№ ВСС-3747/05.06.2017 г.; ВСС-2567/02.03.2018 г. ; ВСС-2755/09.03.2018 г. от председателя на Районен съд гр. Червен бряг с искания за отпускане на средства за най-разнообразни разходи  на  обща стойност 89 650  лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОТЛАГА разглеждането на гореупоменатите искания от председателя на Районен съд гр. Червен бряг, до посещение на служител от Дирекция „ИС“ и изготвяне на доклад.
12.2. ПРЕДЛАГА на и.д. главния секретар на Висшия съдебен съвет да командирова инж. Димитър Шиклев - главен експерт в отдел „Инвестиции и строителство” в дирекция „Управление на собствеността на съдебната власт” и инж. Стоянка Георгиева - главен експерт в отдел „Инвестиции и строителство” в дирекция „Управление на собствеността на съдебната власт”, за оглед на сградата на Съдебната палата в гр. Червен бряг и изготвяне на доклад.
12.3. ИЗПРАЩА решението по т. 12 от настоящия протокол на и.д. главния секретар на ВСС, по компетентност.

ІІ. Управление на собствеността

13. ОТНОСНО: Решение на Комисия по правни и институционални въпроси към Пленума на ВСС по протокол № 7/12.03.2018 г., т. 16 относно законосъобразност на издаваните от министъра на правосъдието заповеди за разпределение на помещения в сградите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение решение по т. 16 от протокол № 7/12.03.2018 г. на Комисия по правни и институционални въпроси.
14. ОТНОСНО: Писмо от председателя на Районен съд гр. Самоков с вх. № 11-04-394/14.03.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ВЪЗЛАГА на дирекция „Управление на собствеността на съдебната власт” да предприеме действия за промяна на КККР на община Самоков за отразяване на поземлен имот с идентификатор 65231.906.272 в съответствие с границите на УПИ ІІ – 1291 „Съдебна палата” в кв. 86 по действащия регулационен план на гр. Самоков.
14.2. ПРЕДЛАГА на и.д. главния секретар на ВСС да командирова Владимир Димитров – и.д. началник отдел „Управление на собствеността” и Лидия Кирилова – главен експерт в отдел „Управление на собствеността в гр. Самоков, за извършване на необходимите справки в община Самоков и документацията на Районен съд гр. Самоков.
	14.3. ИЗПРАЩА решението по т. 14 от настоящия протокол на и.д. главния секретар на ВСС.

15. ОТНОСНО: Приемане на недвижим имот – частна общинска собственост, находящ се в гр. Сливница, представляващ незастроен поземлен имот без планоснимачен номер с площ 300 кв.м. с АЧОС № 235/14.05.2009 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ВЪЗЛАГА на председателя на Районен съд гр. Сливница да организира фактическото приемане на имот, предмет на Договор за дарение на недвижим имот между Община Сливница и Висш съдебен съвет от 28.08.2017 г.
15.2. Оригинален екземпляр от приемо-предавателния протокол да се изпрати във Висшия съдебен съвет – за дирекция „Управление на собствеността на съдебната власт”.
	15.3. ИЗПРАЩА решението по т. 15 от настоящия протокол на председателя на Районен съд гр. Сливница.

16. ОТНОСНО: Отписване от баланса на ВСС на едноетажна масивна сграда /котелно/ в гр. Омуртаг, пл. „Независимост”.
Приложение: Доклад от инж. Лидия Кирилова – главен експерт в отдел „Управление на собствеността, дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА доклада на Лидия Кирилова – главен експерт в дирекция „Управление на собствеността на съдебната власт”.
16.2. ПРЕДЛАГА на дирекция „Бюджет и финанси” едноетажна масивна сграда /котелно/ със застроена площ 69 кв.м., построена 1995 г., намираща се в гр. Омуртаг, пл. „Независимост”, да бъде отписана от баланса на Районен съд гр. Омуртаг и заведена по баланса на ВСС, предвид чл. 387 от Закона за съдебната власт и чл. 14 от Закона за държавната собственост, въз основа на представените документи, в т.ч. АПДС № 4661/10.08.2017 г., удостоверяващи право на управление на ВСС върху нея.
16.3. ИЗПРАЩА решението по т. 16 от настоящия протокол ведно с преписката на дирекция „Бюджет и финанси”, за предприемане на необходимите действия.

17. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно задължения към „Овергаз Мрежи“ АД в размер на 2 756,60 лв. за ползвана топлинна енергия през периода 2013 – 2015 г. от Ваня Алексиева-Цолова – съдия във ВКС и бивш наемател на апартамент № 36, гр. София, район „Овча купел“, ул. „Букет“ № 80, бл. 4А  

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ПРИЕМА доклада на Анжела Цветанова – старши експерт – юрист в отдел „Управление на собствеността”.
17.2. ИЗПРАЩА преписка № ВСС-3196/20.03.2018 г. в дирекция „Правна” за изразяване на становище относно дължимите суми към „Овергаз Мрежи” АД за ползвана топлинна енергия във ведомствен апартамент № 36, в гр. София, р-н „Овча купел”, ул. „Букет” № 80, бл. 4А от Ваня Алексиева – Цолова – съдия във ВКС и бивш наемател на жилището.

Допълнителни точки, включени за разглеждане
в заседание на Комисия „Управление на собствеността”

18. ОТНОСНО: Доклад от Мая Атанасова – главен експерт – юрисконсулт в дирекция „Правна” в АВСС относно проект на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ОТЛАГА разглеждането на т. 18 от настоящия дневен ред за следващо заседание на Комисия „Управление на собствеността” към Пленума на ВСС.
18.2. ВЪЗЛАГА на експертните сътрудници на Комисия „Управление на собствеността” към Пленума на ВСС да допълнят проекта на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди, с направените предложения от членовете на Комисията и от експертите от отдел „Управление на собствеността”.
18.3. Проекта на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди да се внесе за обсъждане в следващото заседание на Комисията.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								      ЕВГЕНИ ДИКОВ